pythainlp/thai-wiki-dataset-v3 huggingface dataset:
รายชื่อท่าอากาศยานในประเทศเวียดนาม

ด้านล่างนี้คือ รายชื่อท่าอากาศยานในประเทศเวียดนาม จัดกลุ่มตามประเภทและจัดเรียงตามสถานที่ตั้ง ท่าอากาศยานในประเทศเวียดนามมีการจัดการและดำเนินการโดยบรรษัทท่าอากาศยานเวียดนาม
== รายชื่อท่าอากาศยาน ==
== ดูเพิ่ม ==
การขนส่งในประเทศเวียดนาม
== อ้างอิง ==
== แหล่งข้อมูลอื่น ==
Lists of airports in Vietnam:
* Great Circle Mapper
* FallingRain.com
* Aircraft Charter World 
* The Airport Guide 
* World Aero Data 
* A-Z World Airports
* International airports with airline carriers 
Transfer Service at the airports:
*http://www.vietnamairporttransfer.com/
 
ว
จั่นน้ำ

จั่นน้ำ  เป็นพืชในวงศ์ Boraginaceae แตกกิ่งในระดับต่ำเป็นพุ่มแน่น ใบหนา ผิวใบสาก ขอบใบจักละเอียดและเป็นคลื่น ดอกช่อออกที่ปลายยอด มีดอกย่อยสีม่วงอ่อนขนาดเล็กจำนวนมาก ผลกลม ดอกบานช่วงกรกฎาคม – สิงหาคม พบตามเขาหินปูนในภาคกลางและภาคตะวันตก พบครั้งแรกที่จังหวัดกาญจนบุรี โดยพระยาวินิจวนันดร ชื่อสปีชีส์ตั้งเป็นเกียรติแก่ผู้ค้นพบ
== อ้างอิง ==
ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 138
วงศ์หญ้างวงช้าง
ผักนกยูง

ผักนกยูง  เป็นพืชในวงศ์ Selaginellaceae ลำต้นเป็นเถาเลื้อยไปตามดินหรือเกาะหิน มีรากแขวนลอย ใบสีน้ำเงินปนเขียว มีใบย่อยละเอียดเป็นจำนวนมาก พบทุกภาคในประเทศไทย พบครั้งแรกที่เกาะช้าง จังหวัดตราด ชื่อสปีชีส์ตั้งเป็นเกียรติแก่ประเทศไทย ใช้เป็นไม้ประดับและไม้คลุมดินในที่ร่ม
== อ้างอิง ==
ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 76
พืชมีท่อลำเลียง
ไม้ประดับ
เฟินก้านดำผูกโบ

เฟินก้านดำผูกโบ  เป็นเฟินก้านดำที่พบครั้งแรกในประเทศไทยที่จังหวัดตาก โดยเอริล สมิท (Eryl Smith) ชื่อชนิดตั้งเป็นเกียรติแก่ผู้ค้นพบ
== อ้างอิง ==
ทวีศักดิ์ บุญเกิด. องค์ความรู้ใหม่ของเทอริโดไฟต์ในประเทศไทย ใน ความหลากหลายทางชีวภาพคือชีวิต. กรุงเทพฯ: มหาวิทยาลัยมหิดล. 2557. หน้า 273 – 282.
สกุลเฟินก้านดำ
เฟินก้านดำทุ่งสง

เฟินก้านดำทุ่งสง  เป็นเฟินก้านดำที่พบครั้งแรกในประเทศไทยที่เขาหินปูน อำเภอทุ่งสง จังหวัดนครศรีธรรมราช  ชื่อสปีชีส์ตั้งเป็นเกียรติแก่ประเทศไทย
== อ้างอิง ==
ทวีศักดิ์ บุญเกิด. องค์ความรู้ใหม่ของเทอริโดไฟต์ในประเทศไทย ใน ความหลากหลายทางชีวภาพคือชีวิต. กรุงเทพฯ: มหาวิทยาลัยมหิดล. 2557. หน้า 273 – 282.
สกุลเฟินก้านดำ
โคตรคนทีมมหากาฬ

โคตรคนทีมมหากาฬ (The Expendables) เป็นภาพยนตร์โลดโผน กำกับ ร่วมเขียนบทและแสดงนำโดยซิลเวสเตอร์ สตอลโลน สมทบด้วยเจสัน สเตธัม เจ็ต ลี ดอล์ฟ ลันด์เกรน สตีฟ ออสติน เทอร์รี ครูวส์และมิกกีย์ รูร์ก เป็นเรื่องราวเกี่ยวกับทีมเอ็กซ์เพ็นเดเบิลส์ ซึ่งเป็นกลุ่มทหารรับจ้างฝีมือดีที่รับภารกิจโค่นจอมเผด็จการ โคตรคนทีมมหากาฬ เป็นภาพยนตร์ลำดับที่ 1 ในชุด ดิ เอ็กซ์เพ็นเดเบิลส์ ออกฉายในไทยเมื่อวันที่ 26 สิงหาคม 2010
== เรื่องย่อ ==
ทีมเอ็กซ์เพ็นเดเบิลส์รับงานช่วยเหลือตัวประกันจากกลุ่มโจรสลัดโซมาเลีย ขณะที่ยิงต่อสู้กัน กันเนอร์ เจนเซ่น ลูกทีมคนหนึ่งของทีมพยายามจะแขวนคอโจรสลัด แต่ถูกหยิน หยางห้ามไว้ การกระทำดังกล่าวทำให้บาร์นีย์ รอส หัวหน้าทีมต้องไล่เจนเซ่นออก ในขณะที่ลี คริสต์มาส ลูกทีมอีกคนพบว่าเลซี แฟนสาวบอกเลิกตนเพื่อไปคบกับผู้ชายคนใหม่
รอสและเทรนช์ เมาเซอร์ คู่แข่งคนหนึ่งของเขาเดินทางไปพบมิสเตอร์เชิร์ชเพื่อรับภารกิจล้มนายพลการ์ซา จอมเผด็จการแห่งประเทศวิเลนา รอสและคริสต์มาสบินไปที่วิเลนาเพื่อพบกับแซนดรา สายสืบของพวกเขา แต่กลับพบข้อมูลว่าอดีตเจ้าหน้าที่ CIA เจมส์ มันโรใช้นายพลการ์ซาบังหน้าเพื่อประโยชน์ของตนเองและแซนดราก็เป็นลูกสาวของนายพลการ์ซา รอสยกเลิกภารกิจนี้ แต่แซนดราปฏิเสธที่จะไปจากวิเลนา ต่อมาเจนเซ่นไปหามันโรเพื่อขอร่วมงานด้วย มันโรจับแซนดราไปทรมานเพื่อเค้นข้อมูล ทำให้นายพลการ์ซาโกรธมาก อีกด้านหนึ่งเลซีถูกแฟนใหม่ทำร้าย คริสต์มาสจึงบุกไปหาแฟนใหม่แล้วซ้อมเขาและเพื่อน ๆ ของเขาทุกคนปางตาย ต่อมารอสพบว่ามิสเตอร์เชิร์ชคือเจ้าหน้าที่ CIA ที่ตั้งใจจะจับมันโร ซึ่งร่วมกับนายพลการ์ซาในการค้ายาเสพติดแต่ไม่อยากลงมือเอง รอสไปหาทูล เพื่อนและช่างสักก่อนหยางจะขอร่วมทางเพื่อไปหาแซนดรา แต่รอสและหยางถูกคนของเจนเซ่นไล่ตามจนเจนเซ่นสู้กับหยาง รอสยิงเจนเซ่นก่อนที่เขาจะฆ่าหยาง หลังจากนั้นเจนเซ่นได้ขอโทษและให้แผนผังอาคารของนายพลการ์ซา รอสและหยางจึงบินไปที่วิเลนาเพื่อพบกับลูกทีมตนเอง
ทีมเอ็กซ์เพ็นเดเบิลส์ลอบเข้าไปในอาคารของนายพลการ์ซา และวางระเบิดไว้รอบ ๆ รอสถูกจับตัวได้แต่ภายหลังลูกทีมได้ตามมาช่วย นายพลการ์ซาเข้าไปเผชิญหน้ากับมันโร แต่ถูกมันโรยิงเสียชีวิต มันโรและเพน ลูกน้องคนสนิทจับตัวแซนดราและหนีไป ทีมเอ็กซ์เพ็นเดเบิลส์สู้กับทหารของนายพลการ์ซาก่อนจะระเบิดอาคารดังกล่าว โทล ลูกทีมคนหนึ่งเผาเพนทั้งเป็น ส่วนรอสทำลายเฮลิคอปเตอร์ของมันโร มันโรถูกรอสยิงก่อนจะถูกคริสต์มาสปามีดเข้าที่หน้าอกเสียชีวิต
หลังเสร็จภารกิจ ทีมเอ็กซ์เพ็นเดเบิลส์ได้ฉลองที่ร้านสักของทูล รอสมอบเงินที่ได้จากภารกิจให้แซนดรานำไปฟื้นฟูประเทศ พวกเขาฉลองชัยชนะและคริสต์มาสกับโทลได้แข่งปามีดด้วยกัน
== นักแสดง ==
ซิลเวสเตอร์ สตอลโลน รับบท บาร์นีย์ รอส
เจสัน สเตธัม รับบท ลี คริสต์มาส
เจ็ต ลี รับบท หยิน หยาง
ดอล์ฟ ลันด์เกรน รับบท กันเนอร์ เจนเซ่น
เอริก โรเบิตส์ รับบท เจมส์ มันโร
แรนดี โคทัวร์ รับบท โทล โรด
สตีฟ ออสติน รับบท แดน เพน
เทอร์รี ครูวส์ รับบท เฮล ซีซาร์
มิกกีย์ รูร์ก รับบท ทูล
บรูซ วิลลิส รับบท มิสเตอร์เชิร์ช
อาร์โนลด์ ชวาร์เซเน็กเกอร์ รับบท เทรนช์ เมาเซอร์
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2553
ภาพยนตร์ภาษาอังกฤษ
ภาพยนตร์อเมริกัน
ภาพยนตร์ที่มีฉากในลอสแอนเจลิส
ภาพยนตร์ที่มีฉากในนิวออร์ลีนส์
ภาพยนตร์ที่มีฉากบนเกาะ
ภาพยนตร์โดยไลออนเกตเอ็นเตอร์เทนเมนต์
มิสเตอร์อินเตอร์เนชันแนล 2015

นายแบบนานาชาติ 2015 (Mister International 2015) เป็นการจัดการประกวดมิสเตอร์อินเตอร์เนชันแนล ครั้งที่ 10 จัดขึ้นวันที่ 30 พฤศจิกายน พ.ศ. 2558 ณ นิวพอร์ตเพอร์ฟอร์มิงอาร์ตเธียเตอร์รีสอร์ตเวิลด์, มะนิลา, ฟิลิปปินส์
==ผลการประกวด==
===ลำดับ===
== รางวัลพิเศษ ==
=== ชุดประจำชาติยอดเยี่ยม ===
== ผู้เข้าประกวด ==
มีตัวแทนจาก 36 ชาติ เข้าร่วมประกวดมิสเตอร์อินเตอร์เนชันแนลในครั้งนี้
== หมายเหตุการประกวดอื่น ๆ ==
=== เข้าร่วมครั้งแรก ===
=== กลับมาเข้าร่วม ===
การประกวดครั้งสุดท้ายใน ค.ศ. 2010: 
การประกวดครั้งสุดท้ายใน ค.ศ. 2011: 
การประกวดครั้งสุดท้ายใน ค.ศ. 2012: , 
การประกวดครั้งสุดท้ายใน ค.ศ. 2013: , , , , , , , , 
=== ถอนตัว ===
- Nihad Quliyev ถอนตัวจากการแข่งขันเนื่องจากขาดผู้ให้การสนับสนุน
- การประกวดมิสเตอร์บาฮามาสจัดขึ้นหลังจากการประกวดมิสเตอร์อินเตอร์เนชันแนล 2015 และจะเข้าร่วมในปีถัดไป
- Denise Fer Zain ถอนตัวออกโดยไม่ทราบสาเหตุ
- ไม่มีการประกวด
- Santiago Dillon Anda ไม่สามารถเข้าประกวดมิสเตอร์อินเตอร์เนชันแนลได้ และพร้อมที่จะเข้าประกวดมิสเตอร์เรียลยูนิเวิร์ส 2015
- ไม่มีการประกวด
- Matjaž Lesjak ถอนตัวออกในประกวดมิสเตอร์อินเตอร์เนชันแนล 2015 เพราะองค์การหลักของมิสเตอร์สโลวีเนียได้หยุดให้ความร่วมมือกับองค์กรมิสเตอร์อินเตอร์เนชันแนล
- ไม่มีการประกวด
=== ตัดสิทธิ์ ===
- Eghert-Sõren Nõmm ขาดคุณสมบัติในการเป็นมิสเตอร์อินเตอร์เนชันแนลเอสโตเนีย 2015 โดย Leo-Sergei Täht ผู้อำนวยการประกวดมิสเตอร์อินเตอร์เนชันแนลเอสโตเนีย เอสโตเนียจะเข้าร่วมในปี ค.ศ. 2016
== อ้างอิง ==
== แหล่งข้อมูลอื่น ==
Mister International Official Website 
มิสเตอร์อินเตอร์เนชันแนล
อบเชย เวียงพิงค์

อบเชย เวียงพิงค์ (ชื่อเกิด : อบเชย ศรีสุข)  (เกิดเมื่อวันที่ 8 กรกฎาคม พ.ศ. 2508) อดีตศิลปินนักร้องชาวเหนือ แนวเพลงพื้นบ้านล้านนา เคยมีผลงานเพลงกับค่ายชัวร์ออดิโอ (หรือ ชัวร์ เอ็นเตอร์เทนเมนท์ ในปัจจุบัน) ในอัลบั้มชุด แอ่วเมืองเหนือ ซึ่งร้องคู่กับ อาจารย์วีระศักดิ์ จันทิมา โดยเพลงของอบเชย และอาจารย์วีระศักดิ์ มักจะถูกเปิดฟัง และได้ยินกันในช่วงเทศกาลสงกรานต์ของทางภาคเหนือ เช่นเพลง "ดำหัวปี๋ใหม่ (ปี๋ใหม่เมือง)" "จุ๊หมาน้อยขึ้นดอย" "สาวจี๋"  ฯลฯ
== ประวัติ ==
อบเชย เวียงพิงค์ มีชื่อจริงว่า "อบเชย ศรีสุข" เกิดเมื่อวันที่ 8 กรกฎาคม พ.ศ. 2508 เป็นคนอำเภอสันป่าตอง จังหวัดเชียงใหม่ ได้เข้าเรียนในชั้นมัธยมศึกษาปีที่ 1 - 6 (พ.ศ. 2521 - 2526) ที่โรงเรียนสันป่าตองวิทยาคม ในช่วงที่เรียนอยู่มัธยม อบเชยมีความสนใจร้องเพลงเพื่อผ่อนคลาย และอบเชยได้ถูกคัดเลือกให้มาเป็นนักร้องของวงดนตรีโรงเรียน เมื่ออายุประมาณ 15 ปี (พ.ศ. 2523)
หลังจากจบการศึกษาชั้นมัธยมศึกษาปีที่ 6 ด้วยความที่ว่าครอบครัวของอบเชยเป็นครอบครัวที่ยากจน จึงไม่มีโอกาสได้เรียนต่อในระดับมหาวิทยาลัย ต้องหางานทำ จนได้มารู้จักกับ อาจารย์วีระศักดิ์ จันทิมา (ซึ่งอาจารย์ก็ได้ร้องเพลงคู่กับอบเชยในเพลง "แอ่วเมืองเหนือ","ดำหัวปี๋ใหม่" และอีกหลายๆเพลง) อาจารย์วีระศักดิ์ได้รู้จักกับนายห้างบุญทรง ที่บริษัททิพย์เนตร ซึ่งเป็นบริษัทขายเทป จากนั้นนายห้างบุญทรงก็ได้ติดต่อให้อบเชยและอาจารย์วีระศักดิ์ ไปอัดเทปกับบริษัทชัวร์ออดิโอ ตอนนั้นอบเชยอายุประมาณ 21 - 22 ปี (พ.ศ. 2529 - 2530) และได้ออกผลงานเพลงในชื่ออัลบั้ม "แอ่วเมืองเหนือ" ซึ่งออกมาทั้งหมด 4 ชุด โดยชื่อ "อบเชย เวียงพิงค์" เป็นชื่อที่ทางบริษัทชัวร์ฯได้ตั้งให้อบเชย เพื่อใช้ในวงการเพลง
อบเชย เวียงพิงค์ ได้ออกจากวงการเพลงไปแล้วเกือบ 20 ปี และปัจจุบัน อาศัยอยู่กับครอบครัวที่จังหวัดนครปฐม
== ผลงานเพลง ==
อัลบั้ม "แอ่วเมืองเหนือ"  ชุดที่ 1,2,3,4 สังกัดชัวร์ออดิโอ (ชัวร์ เอ็นเตอร์เทนเมนท์)
== เพลงที่เป็นที่รู้จัก ==
เพลงที่อบเชยร้องเดี่ยว
สาวจี๋
จุ๊หมาน้อยขึ้นดอย
อ้ายบ่ลืมแต๊กา
จ้างมันเต๊อะ
ดำหัวปี๋ใหม่ หรือ ปี๋ใหม่เมือง
เพลงที่อบเชยร้องคู่กับ อ.วีระศักดิ์
แอ่วเมืองเหนือ
แอ่วปี๋ใหม่เมือง
หมู่เฮา หรือ หมู่เฮาจาวเหนือ
== อ้างอิง ==
== แหล่งข้อมูลอื่น ==
อบเชย เวียงพิงค์ นักร้องเสียงอมตะ ตำนานเพลงปี๋ใหม่เมือง-ศุภกิตติ์ คุณา 
นักร้องหญิงชาวไทย
นักร้องลูกทุ่งหญิงชาวไทย
บุคคลจากอำเภอสันป่าตอง
ศิลปินสังกัดชัวร์ เอนเทอร์เทนเมนท์
บุคคลที่ยังมีชีวิตอยู่
บุคคลที่เกิดในปี พ.ศ. 2508
บุคคลจากโรงเรียนสันป่าตองวิทยาคม
เอเวอรีเดย์อิสอะฮอลิเดย์

"เอเวอรีเดย์อิสอะฮอลิเดย์" (Every Day Is a Holiday) เป็นเพลงของนักร้องชาวอเมริกัน เคที เพร์รี ผลิตโดยดุ๊ก ดูมอนต์ ออกจำหน่ายในวันที่ 23 พฤศจิกายน ค.ศ. 2015 เป็นส่วนหนึ่งของโครงการรณรงค์ในวันหยุดของเอชแอนด์เอ็ม เพลงเป็นแนวคริสต์มาสแดนซ์ ได้รับแรงบันดาลใจจากแนวกอสเปล เล่าเรื่องเกี่ยวกับความรักที่เป็นของขวัญในช่วงคริสต์มาสที่ดีที่สุด "เอเวอรีเดย์อิสอะฮอลิเดย์" ออกมาพร้อมกับภาพยนตร์โฆษณาวันเดียวกัน
== แหล่งข้อมูลอื่น ==
เพลงในปี พ.ศ. 2558
ซิงเกิลในปี พ.ศ. 2558
เพลงคริสต์มาส
เพลงแดนซ์
เพลงของเคที เพร์รี
เพลงที่ประพันธ์คำร้องโดยเคที เพร์รี
โครลโชว์

โครลโชว์ (Kroll Show) เป็นรายการโทรทัศน์แนวสเกตช์คอเมดีสัญชาติอเมริกัน และนำแสดงโดยนักแสดงตลก นิก โครล จอห์น เลเวนสเตน และโจนาธาน ครีเซล เป็นผู้อำนวยการผลิต รายการออกอากาศครั้งแรกในวันที่ 16 มกราคม ค.ศ. 2013 และสิ้นสุดในวันที่ 24 มีนาคม ค.ศ. 2015 ทางโทรทัศน์เคเบิลช่องคอเมดีเซนทรัล
== อ้างอิง ==
รายการโทรทัศน์ภาษาอังกฤษ
รายการโทรทัศน์ตลกอเมริกัน
สี่แหววพลังแม่มด

สี่แหววพลังแม่มด (The Craft) เป็นภาพยนตร์ระทึกขวัญเหนือธรรมชาติอเมริกันกำกับโดยแอนดรูว์ เฟลมมิง และแสดงโดยโรบิน ทันนี ไฟรูซา บอลก์ เนฟ แคมป์เบล และราเชล ทรู เนื้อเรื่องเกี่ยวกับกลุ่มวัยรุ่น 4 คนที่ตามล่าแม่มดและใช้เวทมนตร์คาถา ภาพยนตร์ออกฉายวันที่ 3 พฤษภาคม ค.ศ. 1996 โดยโคลัมเบียพิกเจอส์
== อ้างอิง ==
พรานเพชร ต.บัวมาศ

พรานเพชร ต.บัวมาศ มีชื่อจริงว่า อำพล สุริโย เกิดเมื่อวันที่ 20 ธันวาคม พ.ศ. 2530 ที่ จังหวัดเชียงราย
==เกียรติประวัติ==
แชมป์ WBC Asia รุ่นซูเปอร์เฟเธอร์เวท
* ชิง, 30 พฤษภาคม 2555 ชนะน็อคยกที่ 4 เอ็ดดี้ โคมาโร  ที่ หน้าที่ว่าการอำเภอแก่งคร้อ จังหวัดชัยภูมิ
* ป้องกันแชมป์ครั้งที่ 1, 30 พฤศจิกายน 2555 ชนะน็อคยกที่ 4 อันโชรี่ อันฮาร์ พิตูเล่ย์ (อินโดนีเซีย) ที่ วัดสมานรัตนาราม จังหวัดฉะเชิงเทรา
* ป้องกันแชมป์ครั้งที่ 2, 28 มิถุนายน 2556 ชนะน็อคยกที่ 3 อามอร์ ติโน่  ที่ ตลาดรัฐประชามาร์เก็ต สนามหลวง 2 กรุงเทพมหานคร
* ป้องกันแชมป์ครั้งที่ 3, 27 มีนาคม 2557 ชนะคะแนน เรย์ ลาสพินาส (ฟิลิปปินส์) ที่ ศาลพันท้ายนรสิงห์ จังหวัดสมุทรสาคร
* ป้องกันแชมป์ครั้งที่ 4, 20 กุมภาพันธ์ 2558 ชนะน็อคยกที่ 3 ยาโคบัส เฮลูก้า ที่ ศูนย์ค้าส่งอู้ฟู่ จังหวัดขอนแก่น
แชมป์ WBA Asia รุ่นไลท์เวท
* ชิง, 24 พฤศจิกายน 2558 ชนะน็อคยกที่ 5 กันต์ ตินูล่าร์ (อินโดนีเซีย) ที่ ไทยไดมอนด์แลนด์แก่งกระจานรีสอร์ท แอนด์ คันทรีคลับ จังหวัดเพชรบุรี
แชมป์ ABF รุ่นซูเปอร์ไลท์เวท
*ชิง, 26 กรกฎาคม 2560 ชนะน็อคยกที่ 3 มูฮัมหมัด เอ็นซูบูก้า (ยูกันดา) ที่ โรงเรียนปราจิณราษฎรอำรุง อำเภอเมืองปราจีนบุรี จังหวัดปราจีนบุรี
*ป้องกันแชมป์ครั้งที่ 1, 1 พฤศจิกายน 2560 ชนะน็อคยกที่ 2 วิคเตอร์ มูสอุล (อินโดนีเซีย) ที่ ตลาดสดจันทร์ประเสริฐ อำเภอวังสมบูรณ์ จังหวัดสระแก้ว
*ป้องกันแชมป์ครั้งที่ 2, 29 ธันวาคม 2560 ชนะน็อคยกที่ 4 เมินซากุ ยอร์ (อินโดนีเซีย) ที่ สนามไดร์ฟกอล์ฟ สอยดาวรีสอร์ท อำเภอสอยดาว จังหวัดจันทบุรี
*ป้องกันแชมป์ครั้งที่ 3, 27 ธันวาคม 2562 ชนะทีเคโอยกที่ 3 ไอแซค จูเนียร์ (อินโดนีเซีย) ที่ วัดสมานรัตนาราม จังหวัดฉะเชิงเทรา
เคยชิงแชมป์ต่อไปนี้แต่ทำไม่สำเร็จ
* ชิงแชมป์ IBF Australasian รุ่นซูเปอร์เฟเธอร์เวท 3 มิถุนายน 2559 แพ้คะแนน บิลลี่ ดิบ  ที่ ประเทศออสเตรเลีย
*ชิงแชมป์ WBA Oceania รุ่นไลท์เวท 15 ตุลาคม 2559 แพ้น็อคยกที่ 6 แบรนดอน โอกิลวี่ (ออสเตรเลีย) ที่ ประเทศออสเตรเลีย
*ชิงแชมป์ OPBF รุ่นไลท์เวท 24 กุมภาพันธ์ 2561 แพ้น็อคยกที่ 6 มาซาโยชิ นากาทานิ (ญี่ปุ่น) ที่ กรุงโอซาก้า ประเทศญี่ปุ่น
==ชื่ออื่น==
พรานเพชร ศิษย์วัดสมาน
พรานเพชร สิงห์วังชา
พรานเพชร ต.บัวมาศ
==แหล่งข้อมูลอื่น==
สถิติการชก 
นักมวยสากลชาวไทยรุ่นซูเปอร์เฟเธอร์เวท
นักมวยสากลชาวไทยรุ่นไลท์เวท
นักมวยสากลชาวไทยรุ่นซูเปอร์ไลท์เวท
บุคคลจากจังหวัดเชียงราย
แชมป์ ABCO
แชมป์ ABF
บุช

บุช (Buč; Butsch) เป็นชุมชนเล็ก ๆ ในเทศบาลคามนิก ภูมิภาคอัปเปอร์คาร์นีโอลา ประเทศสโลวีเนีย มีประชากรอาศัยอยู่ 184 คน
== อ้างอิง ==
== แหล่งข้อมูลอื่น ==
Buč at Geopedia
สถานที่ที่มีประชากรในประเทศสโลวีเนีย
วอลเลย์บอลชายไทยแลนด์ลีก 2015-16

วอลเลย์บอลชายไทยแลนด์ลีก 2015-16 หรือ วอลเลย์บอลชายไทยแลนด์ลีก 2559 โดยครั้งนี้จัดขึ้นเป็นครั้งที่ 11 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม โดยกำหนดเริ่มเปิดฤดูกาลทำการแข่งขันพร้อมกันในวันที่ 10 ตุลาคม พ.ศ. 2559
== ทีมที่เข้าร่วมแข่งขัน ==
สโมสรวอลเลย์บอลนครราชสีมา
สโมสรวอลเลย์บอลชลบุรี
สโมสรวอลเลย์บอลวิง 46 พิษณุโลก
สโมสรวอลเลย์บอลเกษตรศาสตร์
สโมสรวอลเลย์บอลศรีสะเกษ กรุงเก่า
สโมสรวอลเลย์บอลคอสโม เชียงราย
สโมสรวอลเลย์บอลราชบุรี
สโมสรวอลเลย์บอลราชมงคลธัญบุรี
== ตารางคะแนน ==
|}
=== การจัดลำดับตารางคะแนน ===
การจัดลำดับตารางคะแนนวอลเลย์บอลไทยแลนด์ลีก 2015-16 เรียงลำดับดังนี้
ทีมชนะแมตช์มากที่สุด
ชนะแมตช์เท่ากัน ดูทีมที่มีคะแนนรวมแพ้-ชนะ (ชนะ 3-0 หรือ 3-1 ทีมชนะได้ 3 คะแนน, แพ้ไม่มีคะแนน, ชนะ 3-2 ทีมชนะได้ 2 คะแนน, ทีมแพ้ได้ 1 คะแนน)
คะแนนรวม แพ้-ชนะ เท่ากัน ดู อัตราส่วนเซ็ต (เซ็ตได้/เซ็ตเสีย)
อัตราส่วน เซ็ตได้/เซ็ตเสีย เท่ากัน ให้ดูอัตราส่วนแต้ม (คะแนนได้/คะแนนเสีย)
หากยังเท่ากันให้ดูผลระหว่าง 2 ทีม
== ผลการแข่งขัน ==
=== เลก 1 ===
|}
|}
|}
|}
|}
|}
|}
=== เลก  2 ===
|}
|}
|}
|}
|}
|}
|}
== อันดับการแข่งขัน ==
==รางวัล==
ข้อมูล ณ วันที่ 1 มีนาคม 2559
==แหล่งข้อมูลอื่น==
ผลการแข่งขัน 
วอลเลย์บอลชายไทยแลนด์ลีก
วอลเลย์บอลในประเทศไทย
สโมสรวอลเลย์บอลในประเทศไทย
กีฬาในประเทศไทยปี พ.ศ. 2559
ปืนนกไส้

ปืนนกไส้ (Spanish needle, black-jack; ) หรือ กี่นกไส้ หรือ หญ้าก้นจ้ำขาว เป็นวัชพืชในวงศ์ทานตะวัน (Asteraceae) มีถิ่นกำเนิดในทวีปอเมริกา เป็นไม้ล้มลุกอายุปีเดียว สูงได้ถึง 1 เมตร ลำต้นเป็นสัน ใบเป็นใบประกอบขนนกชั้นเดียว มี 3 ใบย่อย แผ่นใบรูปไข่ ปลายใบแหลม ขอบใบหยัก ดอกออกเป็นช่อกระจุกแน่นที่ปลายยอดและซอกใบ ก้านช่อดอกยาว วงใบประดับมี 2 ชั้นแยกกัน ดอกวงนอกมีกลีบดอกรูปลิ้นสีขาวไม่สมบูรณ์เพศ ดอกวงในเป็นดอกสมบูรณ์เพศ มีกลีบดอก 5 กลีบเชื่อมติดกันเป็นหลอดสีเหลือง เกสรเพศผู้สีน้ำตาล เกสรเพศเมียสีเหลืองปลายแยกเป็น 2 แฉก ผลเป็นแบบผลแห้งเมล็ดล่อนสีน้ำตาลเข้ม มีแพปพัส (กลีบเลี้ยงลดรูป) เป็นหนามสั้น 2 อัน
ปืนนกไส้มีสรรพคุณต้านเชื้อจุลินทรีย์ แก้อักเสบ ขับปัสสาวะ ห้ามเลือดและรักษาไข้มาลาเรียได้
== ระเบียงภาพ ==
ไฟล์:Bidens pilosa closeup.jpg|ดอก
ไฟล์:Bidens Pilosa Detail of ripening infructescence 9453s.jpg|ผล
== อ้างอิง ==
== แหล่งข้อมูลอื่น ==
วงศ์ทานตะวัน
วัชพืช
เสี่ยวผิงกั่ว

เสี่ยวผิงกั่ว (小苹果; พินอิน: Xiǎopíngguǒ; "แอปเปิลน้อย"; Little Apple) เป็นผลงานเพลงของชอปสติกส์บราเธอส์   (筷子兄弟) นักร้องดูโอของจีนแผ่นดินใหญ่ ประกอบไปด้วย เซี่ยว ยัง (肖央) และหวัง ไท่ลี่ (王太利) เป็นเพลงประกอบภาพยนตร์ตลกล้อเลียนเรื่อง Old Boys: The Way of the Dragon  (老男孩之猛龙过江)  ที่ประสบความสำเร็จ และเป็นที่รู้จักอย่างมากในฐานะเพลงประกอบ ที่กลายเป็นเพลงที่ได้รับความนิยมสูงสุดในจีนเมื่อปี ค.ศ. 2014 จนกลายเป็นอินเทอร์เน็ตมีม ที่มีการนำไปเต้นตามต่าง ๆ มากมาย เช่น แฟลชม็อบ และได้รับความนิยมจากผู้มีชื่อเสียงหลายคน เช่น เจย์ โจว รวมถึงหน่วยงานระดับชาติ เช่น กองทัพปลดปล่อยประชาชน
โดยเพลงนี้ได้เผยแพร่มิวสิกวิดีโอออกมาในวันที่ 29 พฤษภาคม โดยมีเนื้อหาล้อเลียนอาดัมกับเอวา ได้รับความนิยมอย่างสูงจนกระทั่งได้รับรางวัลอเมริกันมิวสิกอะวอร์ด ที่สหรัฐอเมริกาด้วย และได้ยังมีการแปลงเป็นภาษาต่าง ๆ เช่น เป็นเพลงเค-ป๊อป โดย ที-อารา ซึ่งซินซาดงไทเกอร์อำนวยการผลิต โดยในท่อนแยกยังมีเนื้อเดิมซึ่งเป็นภาษาจีนกลางอยู่ และยังได้ชอปสติกส์บราเธอส์มาร่วมแสดงในมิวสิกวิดีโอด้วย โดยมิวสิกวิดีโอถูกถ่ายทอดออกมาในรูปแบบตลก สมาชิกที-อาราทั้ง 4 คน ได้แก่ อึนจ็อง, ฮโยมิน, คิวรี และจีย็อน สวมใส่ชุดวอร์มสีเหลืองสด ซึ่งเป็นชุดแบบเดียวกับของบรูซ ลี ที่แต่งในภาพยนตร์กังฟูเรื่อง  Game of Death ในปี ค.ศ. 1972 พร้อมกับสวมแว่นตากรอบใหญ่ แต่งหน้าและทำผมแบบแปลก ๆ ซึ่งถือเป็นเพลงแรกที่มีการแปลงเนื้อจากภาษาจีนของวงการเค-ป๊อป รวมถึงมีการแปลงเป็นภาษาไทยด้วย
==อ้างอิง==
== แหล่งข้อมูลอื่น ==
ซิงเกิลในปี พ.ศ. 2557
เพลงของที-อารา
เพลงจีน
อินเทอร์เน็ตมีม
อียิปต์แอร์ เที่ยวบินที่ 667

อียิปต์แอร์ เที่ยวบินที่ 667เป็นอุบัติเหตุที่เกิดขึ้นกับสายการบินอียิปต์แอร์ เมื่อวันที่ 29 กรกฎาคม พ.ศ. 2554 เดินทางจาก ไคโร ไปยัง เจดดะห์ ด้วยเครื่องบินรุ่นโบอิง777-266ER
==อุบัติเหตุ==
ขณะที่เครื่องบินจอดอยู่ที่ท่าอากาศยานนานาชาติไคโร ประเทศอียิปต์ ที่ประตูF7 อาคารหลังที่ 3 ระหว่างรอผู้โดยสารขึ้นเครื่อง เจ้าหน้าที่ภาคพื้นดินได้ยินเสียงระเบิดดังขึ้น หลังจากนั้นเครื่องบินก็มีควันประทุขึ้นบริเวณใต้ท้องเครื่องนักบินได้บอกให้พนักงานต้อนรับอพยพคนลงจากเครื่องบินและประสานรถดับเพลิงของสนามบินมาและสามารถดับไฟได้ในเวลา 3 นาที
==การสืบสวน==
สาเหตุคือ ความผิดไฟฟ้าลัดวงจรหรือส่งผลในการทำความร้อนไฟฟ้าของท่อที่มีความยืดหยุ่นในระบบออกซิเจน (ไฟฟ้าวงจรสั้น; ติดต่อระหว่างสายไฟอากาศยานและส่วนประกอบของระบบออกซิเจนอาจจะเป็นไปได้ถ้ายึดลวดหลายหายไปหรือร้าวหรือถ้ามีการติดตั้งสายไฟไม่ถูกต้อง)
==อ้างอิง==
[http://aviation-safety.net/database/record.php?id=20110729-0] 
อุบัติเหตุทางการบินในประเทศอียิปต์
อุบัติเหตุที่เกิดขึ้นกับอียิปต์แอร์
 อุบัติเหตุทางการบินในปี พ.ศ. 2554
อุบัติเหตุของเครื่องบินโบอิง 777
เซลลัปปัน รามนาทัน

เซลลัปปัน รามนาทัน (Sellapan Ramanathan; செல்லப்பன் ராமநாதன்; 3 กรกฎาคม 2467 – 22 สิงหาคม 2559) หรือชื่อย่อว่า เอส. อาร์. นาทัน (S. R. Nathan) เป็นนักการเมืองชาวสิงคโปร์ เป็นประธานาธิบดีคนที่หกแห่งสาธารณรัฐสิงคโปร์ เขาดำรงตำแหน่งครั้งแรกในวันที่ 1 กันยายน พ.ศ. 2542 และปี พ.ศ. 2548 เขาก็ได้รับเลือกตั้งเป็นประธานาธิบดีในการเลือกตั้งที่ไม่มีคู่แข่ง ในปี พ.ศ. 2552 เขาทำสถิติชนะเบนจามิน เชียส์ และเป็นประธานาธิบดีที่ดำรงตำแหน่งยาวนานที่สุดของสิงคโปร์ รวมระยะเวลา 12 ปี เขาหมดวาระลงในวันที่ 31 สิงหาคม พ.ศ. 2554 ตั้งแต่นั้นมาเขาได้อาศัยอยู่ในประเทศในฐานะอดีตประธานาธิบดี
==อ้างอิง==
ประธานาธิบดีสิงคโปร์
ชาวสิงคโปร์เชื้อสายอินเดีย
ชาวสิงคโปร์เชื้อสายทมิฬ
ชาวสิงคโปร์ที่นับถือศาสนาฮินดู
บุคคลจากรัฐยะโฮร์
การขนส่งในประเทศบรูไน

การขนส่งในประเทศบรูไน ได้แก่ โครงข่ายถนนระยะทางรวม  ทางหลวงจากเมืองมัวราถึงกัวลาเบอไลต์ ระยะทาง  กำลังได้รับการขยายเป็นทางคู่
การเดินทางสู่ประเทศบรูไนสามารถเข้าถึงได้ทั้งการจราจรทางอากาศ ทางน้ำ และทางบก โดยมีท่าอากาศยานนานาชาติบรูไนเป็นประตูหลักในการเดินทางสู่ประเทศ และมีรอยัลบรูไนแอร์ไลน์ เป็นสายการบินแห่งชาติ ท่าอากาศยานอีกแห่งหนึ่งคือ ท่าอากาศยานอันดูกี ตั้งอยู่ในเมืองเซอเรีย มีท่าเรือข้ามฟากที่เมืองมัวราเชื่อมต่อไปยังเมืองลาบวน ประเทศมาเลเซีย มีเรือเร็วให้บริการนักท่องเที่ยวและขนส่งไปยังเขตเติมบูรง มีทางหลวงสายหลักที่มีเส้นทางพาดผ่านประเทศคือทางหลวงตูตง–มัวรา และมีท่าเรือน้ำเค็มหลักตั้งอยู่ที่เมืองมัวรา
== อ้างอิง ==
การขนส่งในประเทศบรูไน
ทางคู่

ทางคู่ เป็นรูปแบบทางหลวงลักษณะหนึ่งที่มีการจราจรแบบสองทิศทาง แบ่งการจราจรทั้งสองฝั่งโดยเกาะกลางถนน ถนนที่มีฝั่งการจราจรมากกว่าสองฝั่งที่ได้รับการออกแบบเป็นทางหลวงที่มีการควบคุมการเข้าออกโดยทั่วไปจะเรียกทางพิเศษ ทางหลวงพิเศษ หรืออื่น ๆ
ถนนที่ไม่มีเกาะกลางถนนจะเรียกว่าทางเดี่ยว โดยไม่คำนึงถึงจำนวนช่องจราจร ทางคู่จะได้รับการแก้ไขในเรื่องความปลอดภัยด้านจราจรทางถนนได้ดีกว่าทางเดี่ยว และมักมีการจำกัดความเร็วที่สูงกว่าด้วย ทางหลวงในบางแห่ง มีทั้งช่องจราจรหลักและช่องจราจรรอง ซึ่งก็คือระบบทางหลักและทางขนาน ออกแบบมาเพื่อให้รับการจราจรได้มากขึ้น และทำให้การเดินทางในทางหลักเป็นไปได้อย่างรวดเร็ว
== ดูเพิ่ม ==
ทางหลวงพิเศษ
== แหล่งข้อมูลอื่น ==
Department for Transport. Speed: Know your limits  (PDF)
ประเภทของถนน
ออง เท็ง เชียง

ออง เท็ง เชียง (; 22 มกราคม พ.ศ. 2479&nbsp;– 8 กุมภาพันธ์ พ.ศ. 2545) เป็นนักการเมืองชาวสิงคโปร์ นักธุรกิจ และสมาชิกพรรคกิจประชาชน เป็นประธานาธิบดีคนที่ 5 แห่งประเทศสิงคโปร์และมาจากการเลือกตั้งครั้งแรก เขาดำรงตำแหน่งเป็นระยะเวลา 6 ปีตั้งแต่ 1 กันยายน พ.ศ. 2536 ถึง 31 สิงหาคม พ.ศ. 2542
==อ้างอิง==
ประธานาธิบดีสิงคโปร์
ชาวสิงคโปร์เชื้อสายจีน
พุทธศาสนิกชนชาวสิงคโปร์
โคตรคน ทีมเอ็กซ์เพนเดเบิ้ล

โคตรคน ทีมเอ็กซ์เพนเดเบิ้ล (The Expendables 2) เป็นภาพยนตร์โลดโผนลำดับที่ 2 ในชุด ดิ เอ็กซ์เพ็นเดเบิลส์ กำกับโดยไซมอน เวสต์ ร่วมเขียนบทและแสดงนำโดยซิลเวสเตอร์ สตอลโลน สมทบด้วยเจสัน สเตธัม เจ็ต ลี ดอล์ฟ ลันด์เกรน ชัค นอร์ริส ฌ็อง-โกลด ว็อง ดาม บรูซ วิลลิส อาร์โนลด์ ชวาร์เซเน็กเกอร์ เทอร์รี ครูวส์ แรนดี โคทัวร์และเลียม เฮมส์เวิร์ท ออกฉายในไทยเมื่อวันที่ 16 สิงหาคม 2012
== เรื่องย่อ ==
ทีมเอ็กซ์เพ็นเดเบิลส์ นำโดยบาร์นีย์ รอสได้รับภารกิจให้ไปช่วยดร. โจวและเทรนช์ เมาเซอร์ที่เนปาล หยิน หยาง ลูกทีมคนหนึ่งแยกไปเพื่อพาตัวดร. โจวกลับประเทศจีน
หลังกลับมาที่นิวออร์ลีนส์ บิลลี เดอะ คิด ลูกทีมคนล่าสุดบอกรอสว่าเขาจะลาออกเพื่อไปใช้ชีวิตกับโซเฟีย แฟนสาว ต่อมามิสเตอร์เชิร์ชบังคับให้รอสรับภารกิจตามหาชิ้นส่วนเครื่องบินที่ตกในแอลเบเนีย ทีมเอ็กเพ็นเดเบิลส์พร้อมด้วยแมกกี ชาน ผู้เชี่ยวชาญเฉพาะทางเดินทางไปแอลเบเนียเพื่อตามหาชิ้นส่วน แต่กลับถูกกลุ่มทหารรับจ้างของฌ็อง วิเลนซุ่มโจมตี วิเลนจับบิลลีเป็นตัวประกันเพื่อแลกกับชิ้นส่วนที่ทีมพบ แต่เมื่อทีมให้ชิ้นส่วน วิเลนกลับฆ่าบิลลีและหลบหนีไป ทีมฝังศพบิลลีและประกาศจะล้างแค้นวิเลน
แมกกีบอกทีมว่าชิ้นส่วนที่วิเลนได้ไปคือคอมพิวเตอร์ที่ระบุตำแหน่งพลูโตเนียม 5 ตันในเหมืองร้างของโซเวียต วิเลนตั้งใจจะรวบรวมมันและนำไปขาย ทีมเอ็กซ์เพ็นเดเบิลส์ตามสัญญาณไปที่บัลแกเรีย เช้าวันต่อมา ทีมถูกทหารรับจ้างและรถถังของวิเลนโจมตี แต่บุ๊กเกอร์ เพื่อนเก่าของรอสมาช่วยทัน บุ๊กเกอร์บอกทีมว่าใกล้ ๆ มีหมู่บ้านที่ต่อต้านวิเลนอยู่ก่อนจะแยกไป ในขณะเดียวกัน วิเลนและเฮกเตอร์ ลูกน้องคนสนิทกำลังรวบรวมพลูโตเนียม
เมื่อมาถึงหมู่บ้าน ทีมเอ็กซ์เพ็นเดเบิลส์พบกลุ่มผู้หญิงติดอาวุธเพื่อป้องกันตนเองจากพวกวิเลน เนื่องจากวิเลนมักจะพาตัวชาวบ้านไปทำงานที่เหมืองจนเสียชีวิต ต่อมาทีมได้สู้กับทหารรับจ้างของวิเลนอีกครั้ง และใช้เครื่องบินถล่มที่ตั้งของวิเลน ทีมเข้าไปช่วยชาวบ้านในเหมือง แต่ถูกวิเลนระเบิดปิดทางไว้ข้างใน
ทีมเอ็กซ์เพ็นเดเบิลส์และชาวบ้านออกจากเหมืองได้หลังมิสเตอร์เชิร์ชและเมาเซอร์มาช่วย ทีมเอ็กซ์เพ็นเดเบิลส์ มิสเตอร์เชิร์ชและเมาเซอร์ตามวิเลนไปที่สนามบินและร่วมกับบุ๊กเกอร์สู้กับทหารรับจ้างของวิเลน คริสต์มาส ลูกทีมคนหนึ่งได้ใช้สนับมือสู้กับเฮกเตอร์จนฝ่ายหลังถูกใบพัดเฮลิคอปเตอร์ตัดคอ ส่วนรอสและวิเลนแยกไปสู้กันตัวต่อตัว ก่อนที่วิเลนจะถูกรอสแทงเสียชีวิต
หลังเหตุการณ์ทั้งหมด มิสเตอร์เชิร์ชให้เครื่องบินแก่รอสแทนลำเก่า ก่อนจะแยกไปกับแมกกี เมาเซอร์และบุ๊กเกอร์ ที่ปารีส โซเฟียพบกล่องบรรจุเงินและจดหมายของบิลลี ทีมเอ็กซ์เพ็นเดเบิลส์ขึ้นเครื่องบินและดื่มไว้อาลัยให้บิลลี
== นักแสดง ==
ซิลเวสเตอร์ สตอลโลน รับบท บาร์นีย์ รอส
เจสัน สเตธัม รับบท ลี คริสต์มาส
เจ็ต ลี รับบท หยิน หยาง
ดอล์ฟ ลันด์เกรน รับบท กันเนอร์ เจนเซ่น
ชัค นอร์ริส รับบท บุ๊กเกอร์
ฌ็อง-โกลด ว็อง ดาม รับบท ฌ็อง วิเลน
บรูซ วิลลิส รับบท มิสเตอร์เชิร์ช
อาร์โนลด์ ชวาร์เซเน็กเกอร์ รับบท เทรนช์ เมาเซอร์
เทอร์รี ครูวส์ รับบท เฮล ซีซาร์
แรนดี โคทัวร์ รับบท โทล โรด
เลียม เฮมส์เวิร์ท รับบท บิลลี เดอะ คิด
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2555
ภาพยนตร์ภาษาอังกฤษ
ภาพยนตร์อเมริกัน
ภาพยนตร์ที่ถ่ายทำในประเทศบัลแกเรีย
ภาพยนตร์โดยไลออนเกตเอ็นเตอร์เทนเมนต์
ภาพยนตร์ภาคต่อ
เดอะลีกออฟเนชันส์

เดอะลีกออฟเนชันส์ (The League of Nations) เป็นกลุ่มนักมวยปล้ำอาชีพฝ่ายอธรรม สังกัดสมาคม WWE สมาชิกประกอบไปด้วยหัวหน้ากลุ่ม เชมัส, รูเซฟ, คิง บาร์เร็ตต์ และ อัลเบร์โต เดล รีโอ
==ในมวยปล้ำ==
ท่าไม้ตาย
* Alberto Del Rio
** Diving double foot stomp to an opponent held in the tree of woe
* King Barrett
** Royal Bull Hammer (Elbow smash, with theatrics)
* Rusev
** The Accolade (Camel clutch, usually preceded by a stomp to the opponent's back)
* Sheamus
** Brogue Kick (Running bicycle kick)
* ฉายา
* "The Lads"
* เพลงเปิดตัว
* "Hellfire" by CFO$ (December 3, 2015)
* "A League of Their Own" by Jim Johnston (December 7, 2015 – April 28, 2016)
==ผลงาน==
WWE
* WWE World Heavyweight Championship (1 time) – Sheamus
* WWE United States Championship (2 times) – Alberto Del Rio
==อ้างอิง==
กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
เจเรมี คอร์บิน

เจเรมี เบอร์นาร์ด คอร์บิน (Jeremy Bernard Corbyn) เกิดเมื่อวันที่ 26 พฤษภาคม ค.ศ. 1949 เป็นนักการเมืองชาวบริเตน อดีตหัวหน้าพรรคแรงงานและอดีตหัวหน้าฝ่ายค้าน คอร์บินเป็นสมาชิกสภาผู้แทนราษฎรจากเขต Islington North ตั้งแต่ปี 1983 คอร์บินได้รับเลือกตั้งให้เป็นหัวหน้าพรรคแรงงานเมื่อปี ค.ศ. 2015 หลังจากที่เอ็ด มิลิแบนด์ ลาออก
==อ้างอิง==
นักการเมืองอังกฤษ
บุคคลจากชิปเพนนัม